CELEX: 32015R1885
Language: sk
Date: 2015-10-20 00:00:00
Title: Vykonávacie nariadenie Komisie (EÚ) 2015/1885 z 20. októbra 2015, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok 2,4-D, acibenzolar-S-metyl, amitrol, bentazón, cyhalofop-butyl, dikvát, esfenvalerát, famoxadón, flumioxazín, DXP KE 459 (flupyrsulfurón-metyl), glyfozát, iprovalikarb, izoproturón, lambda-cyhalotrín, metalaxyl-M, metsulfurón-metyl, pikolinafén, prosulfurón, pymetrozín, pyraflufén-etyl, tiabendazol, tifensulfurón-metyl a triasulfurón (Text s významom pre EHP)

21.10.2015   
            
            
               SK
            
            
               Úradný vestník Európskej únie
            
            
               L 276/48
            
         VYKONÁVACIE NARIADENIE KOMISIE (EÚ) 2015/1885
   z 20. októbra 2015,
   ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok 2,4-D, acibenzolar-S-metyl, amitrol, bentazón, cyhalofop-butyl, dikvát, esfenvalerát, famoxadón, flumioxazín, DXP KE 459 (flupyrsulfurón-metyl), glyfozát, iprovalikarb, izoproturón, lambda-cyhalotrín, metalaxyl-M, metsulfurón-metyl, pikolinafén, prosulfurón, pymetrozín, pyraflufén-etyl, tiabendazol, tifensulfurón-metyl a triasulfurón
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
   keďže:
   
               (1)
            
            
               V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky považované za schválené podľa nariadenia (ES) č. 1107/2009.
            
         
               (2)
            
            
               Schválenie účinných látok 2,4-D, acibenzolar-S-metyl, amitrol, bentazón, cyhalofop-butyl, dikvát, esfenvalerát, famoxadón, flumioxazín, DXP KE 459 (flupyrsulfurón-metyl), glyfozát, iprovalikarb, izoproturón, lambda-cyhalotrín, metalaxyl-M, metsulfurón-metyl, pikolinafén, prosulfurón, pymetrozín, pyraflufén-etyl, tiabendazol, tifensulfurón-metyl a triasulfurón uplynie 31. decembra 2015. Žiadosti o obnovenie zaradenia týchto látok do prílohy I k smernici Rady 91/414/EHS (3) boli predložené v súlade s článkom 4 nariadenia Komisie (EÚ) č. 1141/2010 (4).
            
         
               (3)
            
            
               Vzhľadom na skutočnosť, že hodnotenie látok sa oneskorilo z dôvodov, na ktoré žiadatelia nemajú vplyv, platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia ich schválenia.
            
         
               (4)
            
            
               Vzhľadom na účel prvého odseku článku 17 nariadenia (ES) č. 1107/2009, pokiaľ ide o prípady, keď Komisia prijme nariadenie stanovujúce, že schválenie účinnej látky uvedenej v prílohe k tomuto nariadeniu nie je obnovené, pretože nie sú splnené kritériá na schválenie, Komisia stanoví dátum ukončenia platnosti schválenia na rovnaký dátum ako pred týmto nariadením alebo na dátum nadobudnutia účinnosti nariadenia stanovujúceho, že schválenie účinnej látky sa neobnovuje, podľa toho, ktorý z týchto dvoch dátumov nastane neskôr.
            
         
               (5)
            
            
               Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. októbra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1.).
   
      (4)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).
   
      PRÍLOHA
      Časť A prílohy k vykonávaciemu nariadeniu (EÚ) č. 540/2011 sa mení takto:
      
                  1.
               
               
                  v šiestom stĺpci „Schválenie platí do“, v položke 7, metsulfurón-metyl, sa dátum „31. decembra 2015“ nahrádza dátumom „30. júna 2016“;
               
            
                  2.
               
               
                  v šiestom stĺpci „Schválenie platí do“ v položke 9, triasulfurón, sa dátum „31. decembra 2015“ nahrádza dátumom „30. júna 2016“;
               
            
                  3.
               
               
                  v šiestom stĺpci „Schválenie platí do“, v položke 10, esfenvalerát, sa dátum „31. decembra 2015“ nahrádza dátumom „30. júna 2016“;
               
            
                  4.
               
               
                  v šiestom stĺpci „Schválenie platí do“, v položke 11, bentazón, sa dátum „31. decembra 2015“ nahrádza dátumom „30. júna 2016“;
               
            
                  5.
               
               
                  v šiestom stĺpci „Schválenie platí do“, v položke 12, lambda-cyhalotrín, sa dátum „31. decembra 2015“ nahrádza dátumom „30. júna 2016“;
               
            
                  6.
               
               
                  v šiestom stĺpci „Schválenie platí do“, v položke 14, amitrol, sa dátum „31. decembra 2015“ nahrádza dátumom „30. júna 2016“;
               
            
                  7.
               
               
                  v šiestom stĺpci „Schválenie platí do“, v položke 15, dikvát, sa dátum „31. decembra 2015“ nahrádza dátumom „30. júna 2016“;
               
            
                  8.
               
               
                  v šiestom stĺpci „Schválenie platí do“, v položke 17, tiabendazol, sa dátum „31. decembra 2015“ nahrádza dátumom „30. júna 2016“;
               
            
                  9.
               
               
                  v šiestom stĺpci „Schválenie platí do“, v položke 19, DPX KE 459 (flupyrsulfurón-metyl), sa dátum „31. decembra 2015“ nahrádza dátumom „30. júna 2016“;
               
            
                  10.
               
               
                  v šiestom stĺpci „Schválenie platí do“, v položke 20, acibenzolar-S-metyl, sa dátum „31. decembra 2015“ nahrádza dátumom „30. júna 2016“;
               
            
                  11.
               
               
                  v šiestom stĺpci „Schválenie platí do“, v položke 23, pymetrozín, sa dátum „31. decembra 2015“ nahrádza dátumom „30. júna 2016“;
               
            
                  12.
               
               
                  v šiestom stĺpci „Schválenie platí do“, v položke 24, pyraflufén-etyl, sa dátum „31. decembra 2015“ nahrádza dátumom „30. júna 2016“;
               
            
                  13.
               
               
                  v šiestom stĺpci „Schválenie platí do“, v položke 25, glyfozát, sa dátum „31. decembra 2015“ nahrádza dátumom „30. júna 2016“;
               
            
                  14.
               
               
                  v šiestom stĺpci „Schválenie platí do“, v položke 26, tifénsulfurón-metyl, sa dátum „31. decembra 2015“ nahrádza dátumom „30. júna 2016“;
               
            
                  15.
               
               
                  v šiestom stĺpci „Schválenie platí do“, v položke 27, 2,4-D, sa dátum „31. decembra 2015“ nahrádza dátumom „30. júna 2016“;
               
            
                  16.
               
               
                  v šiestom stĺpci „Schválenie platí do“, v položke 28, izoproturón, sa dátum „31. decembra 2015“ nahrádza dátumom „30. júna 2016“;
               
            
                  17.
               
               
                  v šiestom stĺpci „Schválenie platí do“, v položke 30, iprovalikarb, sa dátum „31. decembra 2015“ nahrádza dátumom „30. júna 2016“;
               
            
                  18.
               
               
                  v šiestom stĺpci „Schválenie platí do“, v položke 31, prosulfurón, sa dátum „31. decembra 2015“ nahrádza dátumom „30. júna 2016“;
               
            
                  19.
               
               
                  v šiestom stĺpci „Schválenie platí do“, v položke 34, cyhalofop-butyl, sa dátum „31. decembra 2015“ nahrádza dátumom „30. júna 2016“;
               
            
                  20.
               
               
                  v šiestom stĺpci „Schválenie platí do“, v položke 35, famoxadón, sa dátum „31. decembra 2015“ nahrádza dátumom „30. júna 2016“;
               
            
                  21.
               
               
                  v šiestom stĺpci „Schválenie platí do“, v položke 37, metalaxyl-M, sa dátum „31. decembra 2015“ nahrádza dátumom „30. júna 2016“;
               
            
                  22.
               
               
                  v šiestom stĺpci „Schválenie platí do“, v položke 38, pikolinafén, sa dátum „31. decembra 2015“ nahrádza dátumom „30. júna 2016“;
               
            
                  23.
               
               
                  v šiestom stĺpci „Schválenie platí do“, v položke 39, flumioxazín, sa dátum „31. decembra 2015“ nahrádza dátumom „30. júna 2016“.